CELEX: 32005R1946
Language: mt
Date: 2005-11-14 00:00:00
Title: Regolament tal-Kunsill (KE) Nru 1946/2005 ta' l- 14 ta' Novembru 2005 li jemenda r-Regolament (KE) Nru 2007/2000 li jintroduċi miżuri kummerċjali eċċezjonali għal pajjiżi u territorji li jipparteċipaw jew huma marbuta mal-proċess ta’ Stabbilizzazzjoni u Assoċjazzjoni ta’ l-Unjoni Ewropea

29.6.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               88
            
         REGOLAMENT TAL-KUNSILL (KE) Nru 1946/2005
   ta' l-14 ta' Novembru 2005
   li jemenda r-Regolament (KE) Nru 2007/2000 li jintroduċi miżuri kummerċjali eċċezjonali għal pajjiżi u territorji li jipparteċipaw jew huma marbuta mal-proċess ta’ Stabbilizzazzjoni u Assoċjazzjoni ta’ l-Unjoni Ewropea
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Ir-Regolament (KE) Nru 2007/2000 (1) jiskadi fil-31 ta' Diċembru 2005.
            
         
               (2)
            
            
               Ladarba l-Ftehim ta’ Stabbilizzazzjoni u Assoċjazzjoni għandhom ma ġewx konklużi mal-pajjiżi kollha tal-Balkani tal-Punent, huwa xieraq li l-perjodu ta’ validità tar-Regolament (KE) Nru 2007/2000 jittawwal.
            
         
               (3)
            
            
               L-issuktar tal-ftuħ tas-suq huwa mistenni li jikkontribwixxi għall-proċess ta’ stabilizzazzjoni politika u ekonomika fir-reġjun filwaqt li ma joħloqx effetti negattivi għall-Komunità Għaldaqstant, dawn il-preferenzi japplikaw għal perjodu ulterjuri, mill-1 ta' Jannar 2006 sal-31 ta' Diċembru 2010.
            
         
               (4)
            
            
               Karta Kostituzzjonali kienet adottata fir-Repubblika Federali tal-Jugoslavja fl-4 ta' Frar 2003, li biddlet l-isem ta' dak il-pajjiż għal Serbja u Montenegro u li tistabbilixxi qsim ta' kompetenzi bejn l-Unjoni ta' Stati u ż-żewġ Repubbliki kostitwenti.
            
         
               (5)
            
            
               Il-miżuri kummerċjali previsti fir-Regolament (KE) Nru 2007/2000 għandhom jieħdu in kunsiderazzjoni wkoll lir-Repubblika tal-Montenegro, ir-Repubblika tas-Serbja u l-Kosovo, kif definiti fir-Riżoluzzjoni tal-Kunsill tas-Sigurtà tan-Nazzjonijiet Uniti 1244 (1999), kull wieħed minnhom jikkostitwixxu territorji doganali separati.
            
         
               (6)
            
            
               Il-Komunità kkonkludiet Ftehim mar-Repubblika tas-Serbja dwar il-kummerċ fi prodotti tessili (2).
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 2007/2000 qiegħed huwa jiġi emendat kif ġej:
   
               (1)
            
            
               Fl-Artikolu 1, (1) u (3), il-kliem “s-Serbja u l-Montenegro, inkluż il-Kosovo” irid jinbidel bil-kliem “it-territorji doganali tal-Montenegro, is-Serbja jew il-Kosovo”;
            
         
               (2)
            
            
               Fl-Artikolu 3, (1) u (2), “ir-Repubblika Federali tal-Jugoslavja” trid tinbidel bil-kliem “it-territorji doganali tal-Montenegro jew il-Kosovo”;
            
         
               (3)
            
            
               L-Artikolu 4 għandu jiġi emendat kif ġej:
               
                           (a)
                        
                        
                           Fil-paragrafu 2, punt d), il-kliem “fir-Repubblika Federali tal-Jugoslavja inkluż il-Kosovo” irid jinbidel bil-kliem “fit-territorji doganali tal-Montenegro, is-Serbja jew il-Kosovo”;
                        
                     
                           (b)
                        
                        
                           Fil-paragrafu 4, frażi introduttiva u, punt c), il-kliem “is-Serbja u l-Montenegro, inkluż il-Kosovo” irid jinbidel bil-kliem “it-territorji doganali tal-Montenegro, is-Serbja jew il-Kosovo”;
                        
                     
         
               (4)
            
            
               Fl-Artikolu 17, “31 ta’ Diċembru 2005” għandha tinbidel b’ “31 ta’ Diċembru 2010”.
            
         
               (5)
            
            
               Fl-Anness I, taħt il-kolonna bit-titlu “Benefiċjarji”, ir-referenzi kollha għar-“Repubblika Federali tal-Jugoslavja inkluż il-Kosovo” irid jinbidel b’ “territorji doganali tal-Montenegro, is-Serbja jew il-Kosovo”.
            
         Artikolu 2
   Dan ir-Regolament għandu jidħol fis-seħħ fl-ewwel jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   Għandu japplika mill-1 ta' Jannar 2006.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussel, nhar il-14 ta' Novembru 2005.
      
         
            Għall-Kunsill
         
         
            Il-President
         
         T. JOWELL
      
   
   
      (1)  ĠU L 240, tat-23.9.2000, p. 1. Regolament kif l-aħħar emendat mir-Regolament (KE) Nru 374/2005 (ĠU L 203, 4.8.2005, p. 6).
   
      (2)  ĠU L 90, tat-8.4.2005, p. 36.